ประกาศสำนักงานประมงจังหวัดอุตรดิตถ์

เรื่อง กำหนดช่วงเวลาให้ผู้ประสงค์จะทำการเพาะเลี้ยงสัตว์น้ำในที่จับสัตว์น้ำซึ่งเป็นสาธารณะสมบัติของแผ่นดิน

ประเภท การเพาะเลี้ยงสัตว์น้ำในกระชัง มายืนคำขอรับใบอนุญาต

พ.ศ. ๒๕๖๖

ตามที่ได้มีกฎกระทรวงการขออนุญาตและการอนุญาตให้ทำการเพาะเลี้ยงสัตว์น้ำในที่จับสัตว์น้ำ ซึ่งเป็นสาธารณะสมบัติของแผ่นดิน พ.ศ. ๒๕๕๙ ลงวันที่ ๓ พฤษภาคม ๒๕๕๙ กำหนดให้ประมงจังหวัด ประกาศกำหนดช่วงเวลาที่จะให้ผู้ประสงค์จะทำการเพาะเลี้ยงสัตว์น้ำในที่จับสัตว์น้ำซึ่งเป็นสาธารณะสมบัติของแผ่นดิน มาขยื่นคำขอรับใบอนุญาต ตามประกาศกรมประมง เรื่อง กำหนดแบบคำขอรับใบอนุญาต ใบรับคำขอ ใบอนุญาต คำขอรับโอนใบอนุญาต คำขอรับใบแทนใบอนุญาตให้ทำการเพาะเลี้ยงสัตว์น้ำ ในที่จับสัตว์น้ำซึ่งเป็นสาธารณะสมบัติของแผ่นดิน พ.ศ. ๒๕๖๕ ลงวันที่ ๒๖ พฤษภาคม ๒๕๖๕ ประกอบกับคณะกรรมการประมงประจำจังหวัดอุตรดิตถ์ได้กำหนดเขตเพาะเลี้ยงสัตว์น้ำสำหรับกิจการ การเพาะเลี้ยงสัตว์น้ำควบคุม ประเภท การเพาะเลี้ยงสัตว์น้ำในกระชัง ตามประกาศคณะกรรมการประมง ประจำจังหวัดอุตรดิตถ์ เรื่อง กำหนดเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุม ประเภท การเพาะเลี้ยงสัตว์น้ำในกระชัง พ.ศ. ๒๕๖๐ ลงวันที่ ๑๕ พฤษภาคม ๒๕๖๐ นั้น

อาศัยอำนาจตามความในข้อ ๓ ของกฎกระทรวงการขออนุญาตและการอนุญาต ให้ทำการเพาะเลี้ยงสัตว์น้ำในที่จับสัตว์น้ำซึ่งเป็นสาธารณะสมบัติของแผ่นดิน พ.ศ. ๒๕๕๙ สำนักงานประมง จังหวัดอุตรดิตถ์ ออกประกาศกำหนดช่วงเวลาที่จะให้ผู้ประสงค์จะทำการเพาะเลี้ยงสัตว์น้ำในที่จับสัตว์น้ำ ซึ่งเป็นสาธารณะสมบัติของแผ่นดิน ประเภท การเพาะเลี้ยงสัตว์น้ำในกระชัง มายืนคำขอรับใบอนุญาต ดังต่อไปนี้

ข้อ ๑ เมื่อพ้นกำหนดสิบห้าวันนับแต่วันที่ประกาศนี้มีผลใช้บังคับ ให้ผู้ประสงค์ จะทำการเพาะเลี้ยงสัตว์น้ำในที่จับสัตว์น้ำซึ่งเป็นสาธารณะสมบัติของแผ่นดิน ประเภท การเพาะเลี้ยงสัตว์น้ำ ในกระชัง ในจังหวัดอุตรดิตถ์ ให้ยื่น ณ ที่ว่าการอำเภอ หรือสำนักงานประมงอำเภอ แห่งท้องที่ที่ประสงค์ จะทำการเพาะเลี้ยงสัตว์น้ำ

ข้อ ๒ สถานที่ยื่นคำขอรับใบอนุญาต

การเพาะเลี้ยงสัตว์น้ำในที่จับสัตว์น้ำซึ่งเป็นสาธารณะสมบัติของแผ่นดิน ประเภท การเพาะเลี้ยงสัตว์น้ำ ในกระชัง ในจังหวัดอุตรดิตถ์ ให้ยื่น ณ ที่ว่าการอำเภอ หรือสำนักงานประมงอำเภอ แห่งท้องที่ที่ประสงค์ จะทำการเพาะเลี้ยงสัตว์น้ำ

ข้อ ๓ เอกสารหรือหลักฐานที่ต้องแนบหรือแสดงประกอบการยื่นคำขอรับใบอนุญาต

(๑) แสดงบัตรประจำตัวประชาชนผู้ยื่นคำขอที่ยังไม่หมดอายุ

(๒) แสดงหนังสือรับรองการจดทะเบียนเป็นนิติบุคคล หนังสือบริคณห์สนธิ และหลักฐาน แสดงวัตถุประสงค์ในการประกอบกิจการประมง ซึ่งออกให้ไม่เกิน ๖ เดือน หรือสำเนาภาพถ่าย (กรณีเป็นนิติบุคคล)


(๓) แนบเอกสารหรือหลักฐานการได้รับอนุญาตจากกรมประมงล่าสุด (ถ้ามี)
(๔) แนบทงสื่อยินยอมของผู้ปกครอง (กรณีเป็นผู้เยาว์)
(๕) แนบหนังสือเดินทางหรือใบสำคัญประจำตัวคนต่างด้าว (เฉพาะกรณี คนต่างด้าวที่ได้รับการยกเว้นตามมาตรา ๑๐ วรรคสอง แห่งพระราชบัญญัติการประกอบธุรกิจของคนต่างด้าว พ.ศ. ๒๕๔๒)

(๖) แนบหลักฐานการได้รับอนุญาตให้เข้ามาในราชอาณาจักรเป็นการชั่วคราว (เฉพาะกรณี คนต่างด้าวที่ได้รับการยกเว้นตามมาตรา ๑๐ วรรคสอง แห่งพระราชบัญญัติการประกอบธุรกิจของคนต่างด้าว พ.ศ. ๒๕๔๒)

(๗) แนบใบอนุญาตประกอบธุรกิจตามมาตรา ๑๗ แห่งพระราชบัญญัติการประกอบธุรกิจของคนต่างด้าว พ.ศ. ๒๕๔๒ (เฉพาะกรณี คนต่างด้าวที่ได้รับการยกเว้นตามมาตรา ๑๐ วรรคสอง แห่งพระราชบัญญัติการประกอบธุรกิจของคนต่างด้าว พ.ศ. ๒๕๔๒)

(๘) แนบหนังสือมอบอำนาจ ปิดอาคารแสดงปี ๑๐ บาท พร้อมแนบสำเนาบัตรประจำตัวประชาชนผู้มอบอำนาจและแสดงบัตรประจำตัวประชาชนผู้รับมอบอำนาจ (กรณีมอบอำนาจ)

(๙) แนบแผนผังหรือแผนที่โดยสังเขปแสดงที่ตั้งสถานที่ที่จะขออนุญาตทำการพาเลี้ยงสัตว์น้ำข้อ ๔ ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป

ประกาศ ณ วันที่ ๑ มีนาคม พ.ศ. ๒๕๖๖
อนุวัติ อุปนันไชย
ประมงจังหวัดอุตรดิตถ์